b'\n_START_ARTICLE_\nHenri Bienvenu\n_START_SECTION_\nUra\n_START_PARAGRAPH_\nBienvenu aloitti jalkapalloilun kotimaassaan Kamerunissa vuonna 1999 Brasseries du Camerounin junioriseurassa, josta h\xc3\xa4n siirtyi kaudella 2003\xe2\x80\x932004 Cotonsport Garouaan. Muutama vuosi my\xc3\xb6hemmin Bienvenu siirtyi Tunisiaan CA Bizertinin riveihin, jossa h\xc3\xa4n nousi tunnetuksi kaudella 2007\xe2\x80\x932008 tehty\xc3\xa4\xc3\xa4n 7 maalia Bizertinille. T\xc3\xa4m\xc3\xa4 her\xc3\xa4tti kiinnostusta muissa Tunisian suurseuroissa ja h\xc3\xa4n siirtyi kesken kauden tammikuussa 2008 Esp\xc3\xa9ranceen. Kauden p\xc3\xa4\xc3\xa4tteksi Bienvenu juhli Tunisian cupin voittoa ja sijoittui jaetulle toiselle sijalle Tunisian p\xc3\xa4\xc3\xa4sarjan maalitilastossa._NEWLINE_22. tammikuuta 2010 Bienvenu siirtyi 3-vuoden sopimuksella sveitsil\xc3\xa4iseen Young Boysiin.'